Не менш маштабна вядзецца пад эгідай Саюзнай дзяржавы беларуска-расійскае супрацоўніцтва і ў іншых сферах. Важным вынікам пасяджэння Савета міністраў Саюзнай дзяржавы ў Магілёве, напрыклад, стала прыняцце чарговай праграмы сумеснай дзейнасці па пераадоленні наступстваў чарнобыльскай катастрофы. Праграма — пятая па ліку. Кіраўнікі беларускага і расійскага ўрадаў дамовіліся павялічыць асігнаванні на сумесную дзейнасць у гэтай сферы. Раней з выкарыстаннем саюзных сродкаў былі створаны і абсталяваны тры буйныя спецыялізаваныя медыцынскія цэнтры ў Беларусі і Расіі для лячэння жыхароў пацярпелых тэрыторый і ліквідатараў. Цяпер дасягнута дамоўленасць зрабіць яшчэ больш даступнай комплексную медыцынскую дапамогу для грамадзян саюзных краін.